CELEX: 62013TN0201
Language: sl
Date: 2013-04-12 00:00:00
Title: Zadeva T-201/13: Tožba, vložena 12. aprila 2013 – Rubinum proti Komisiji

8.6.2013   
            
            
               SL
            
            
               Uradni list Evropske unije
            
            
               C 164/21
            
         Tožba, vložena 12. aprila 2013 – Rubinum proti Komisiji
   (Zadeva T-201/13)
   2013/C 164/37
   Jezik postopka: nemščina
   
      Stranki
   
   
      Tožeča stranka: Rubinum, SA (Rubí, Španija) (zastopnika: C. Bittner in P.-C. Scheel, odvetnika)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Izvedbeno uredbo Komisije (EU) št. 288/2013 razglasi za nično;
            
         
               —
            
            
               toženi stranki naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja:
   
               1.
            
            
               Kršitev člena 13(2) Uredbe (ES) št. 1831/2003 (1)
               
               Tožeča stranka v zvezi s tem trdi, da izpodbijana uredba temelji predvsem na členu 13(2) Uredbe št. 1831/2003 in da v obravnavanem primeru niso izpolnjeni pogoji iz te določbe. Opozarja zlasti na to, da izpodbijana uredba temelji le na domnevah in da dejansko v konkretnem primeru ni bil ugotovljen niti prenos odpornosti proti antibiotikom niti nastajanje toksinov zaradi zadevnega pripravka.
            
         
               2.
            
            
               Kršitev člena 9(1) Uredbe št. 1831/2003
               Tožeča stranka na tem mestu trdi, da bi morala Komisija na podlagi člena 9(1) Uredbe št. 1831/2003 odločiti o njeni vlogi, vloženi v skladu s členom 10(2) v povezavi s členom 7 iste uredbe.
            
         
               3.
            
            
               Kršitev člena 5(2) Uredbe št. 1831/2003
               Tožeča stranka v zvezi s tem trdi, da je bilo v več postopkih za izdajo dovoljenja primerno in zadostno dokazano, da krmni dodatki, ki jih je proizvedla, nimajo nobenih škodljivih učinkov na zdravje ljudi in živali ali na okolje v skladu s členom 5(2) Uredbe št. 1831/2003. Dalje, Komisija in EFSA naj teh obrazložitev ne bi izpodbijali.
            
         
               4.
            
            
               Kršitev člena 6 Uredbe (ES) št. 178/2002 (2)
               
               Tožeča stranka na tem mestu v bistvu trdi, da izpodbijana uredba ne temelji na popolni analizi tveganja v skladu s predpisi.
            
         
               5.
            
            
               Kršitev člena 7(2) Uredbe (ES) št. 178/2002
               Tožeča stranka v zvezi s tem med drugim trdi, da Komisija izpodbijane uredbe tudi ne more utemeljiti s previdnostnim načelom iz člena 7 Uredbe (ES) št. 178/2002. Poleg tega razloži, da so z izpodbijano uredbo tudi ob upoštevanju previdnostnega načela kršene zahteve iz člena 7(2) Uredbe (ES) št. 178/2002.
            
         
               6.
            
            
               Kršitev splošnih pravnih načel prava Unije
               Tožeča stranka v obravnavanih okoliščinah očita kršitev pravice do izjave, pravice do poštenega sojenja in načela sorazmernosti.
            
         
               7.
            
            
               Kršitev člena 19 Uredbe št. 1831/2003
               Tožeča stranka na tem mestu Komisiji očita, da ni upoštevala dvomesečnega roka, ki je v členu 19 Uredbe št. 1831/2003 določen za revizijo odločitev ali opustitev EFSE, in da je o njeni zahtevi za revizijo mnenja EFSE odločila šele po sprejetju izpodbijane uredbe.
            
         
      (1)  Uredba Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali, (UL, posebna izdaja v slovenščini, poglavje 3, zvezek 40, str. 238).
   
      (2)  Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL, posebna izdaja v slovenščini, poglavje 15, zvezek 6, str. 463).